alexandrainst/scandi-wiki huggingface dataset:
Sony Interactive Entertainment

Sony Interactive Entertainment er eit stort videospelselskap som spesialiserer seg på ei rekkje område i spelindustrien, og er eit heileigd dotterselskap og ein del av Consumer Products & Services Group av Sony. Selskapet blei etablert 16. november 1993 i Tokyo i Japan, før lanseringa av den originale PlayStation konsollen. Sony Computer Entertainment handterer undersøkingar og utvikling, produksjon og sal av både maskinvare og programvare for PlayStation linja av handhaldne- og heimekonsollar. Selskapet er også utviklar og utgjevar av videospeltitlar og er sett saman av fleire dotterselskap som dekkjer dei største marknadane til selskapet: Nord-Amerika, Europa og Asia.

Sony Computer Entertainment
Japanske føretak
Skipingar i 1933
Kaskadeand

Kaskadeand (Hymenolaimus malacorhynchos), og kjent som blåand, er ei mellomstor and og einaste arten i Hymenolaimus-slekta. Ho er endemisk til New Zealand og sjeldan, ho lever i små fragmenterte, spreidde habitat på Nordøya og Sørøya. 

Kaskadeender er blågråe i fjørdrakta med lyseraudt nebb. Nebbet har små, svarte klaffar på spissen. Vaksne fuglar har raude flekkar på brystet. Kroppslengda er ca. 53 centimeter og hannfuglar veg ca. 900 gram, hoer ca. 750 gram.

Føretrekte habitat er straumfulle elvar. Dei vil halde på same territorium i elva over fleire år. Føda er akvatiske, virvellause dyr, for det meste larver.

Reiret ligg i ein hol trestamme eller i tett vegetasjon nær elva. Egglegging skjer ofte frå slutten av oktober til desember. Kullet er typisk på 6 egg som hoa rugar i ca. 30-35 dagar. Ungane er lyst, dunkledde ved klekking og straks i stand til å symje og å dukke. Dei er flygedyktige etter ca. 10 veker. 

Populasjonen er estimert til 2 000 til 3 000 individ (2010) og er minkande.

Kjelder 
 Barrie Heather og Hugh Robertson, The Field Guide to the Birds of New Zealand (revised edition)'', Viking, 2005

Referansar

Bakgrunnsstoff 

 Videoar, bilete og lydopptak av kaskadeender hos Internet Bird Collection

Andefamilien
Fuglar endemiske til New Zealand
Aythya

Aythya er ei biologisk slekt med dukkender i andefamilien.


Skildring 
Fuglane i denne slekta lever i ferskvatn eller i estuar, men nokre som til dømes bergand (Aythya marila) flytter over til marine miljø om vinteren. Dei skaffar seg føde først og fremst ved dukking. Dei er gode flygarar og har raskare vengeslag enn mange andre ender når dei slår med dei breie, butte vengene sine. Populasjonar som hekkar i nord er ofte flyttfuglar medan dei sørlege hekkeartane tenderer til å vere standfuglar. Australdukkand (Aythya australis) flyttar uregelbunden over lange strekk for å komme bort frå kraftig regnvêr. Artane i slekta rører seg klønete på land ettersom beina er plassert langt bak på kroppen, denne beinplasseringa gjer dei til gode symjarar.

Hybridisering, det vil si at ulike artar får avkom saman, førekjem blant dukkender. Det kan skje i eit område der den eine arten er langt meir uvanleg enn den andre arten. Eit døme er avkom frå bergand og toppand.

Artslista 
Aythya i rekkjefølgje etter Clementslista versjon 6.6 frå august 2011 med norske namn etter Norske navn på verdens fugler. 
 Kanvasand, Aythya valisineria
 Koparhovudand, Aythya americana
 Taffeland, Aythya ferina
 Ringand, Aythya collaris
 Kvitaugeand, Aythya nyroca
 Alaotraand, Aythya innotata
 Amurand, Aythya baeri
 Australdukkand, Aythya australis
 Toppand, Aythya fuligula
 Maoridukkand, Aythya novaeseelandiae
 Bergand, Aythya marila
 Purpurhovudand, Aythya affinis

Kjelder 
 Denne artikkelen byggjer på «Aythya» frå , den 20. juli 2012

Referansar

Bakgrunnsstoff 

Andefamilien
Fugleslekter
Alexandre Desplat

Alexandre Michel Gérard Desplat () er ein fransk filmmusikk-komponist. Han har fått fire Oscar-nominasjonar, fem BAFTA-nominasjonar, fem Golden Globe-nominasjonar og to Grammy-nominasjonar. Desplat vann sin fyrste Golden Globe-pris for The Painted Veil i 2006, sin fyrste British Academy Film Award i 2011 og sin fyrste Grammypris i 2012; sistnemnte for Kongens tale. Blant ulike prosjekt har Desplat jobba på ei rekkje Hollywood-filmar, inkludert uavhengige og kommersielle suksessar som The Queen, The Curious Case of Benjamin Button, New Moon, Fantastic Mr. Fox og Harry Potter og Dødstalismanene - Del 1 og Del 2.

Filmografi 
(engelske titlar)
 The Revengers' Comedies (1998)
 The Luzhin Defence (2000)
 Girl with a Pearl Earring (2003)
 Birth (2004)
 The Upside of Anger (2005)
 Hostage (2005)
 Casanova (2005)
 Syriana (2005)
 The Alibi (2006)
 Firewall (2006)
 The Queen (2006)
 The Painted Veil (2006)
 Mr. Magorium's Wonder Emporium (2007)
 The Golden Compass (2007)
 Afterwards (2008)
 The Curious Case of Benjamin Button (2008)
 Julie & Julia (2009)
 Fantastic Mr. Fox (2009)
 The Twilight Saga: New Moon (2009)
 The Ghost Writer (2010)
 The Special Relationship (2010)
 Tamara Drewe (2010)
 Harry Potter and the Deathly Hallows – Part 1 (2010)
 The King's Speech (2010)
 The Tree of Life (2011)
 A Better Life (2011)
 Harry Potter and the Deathly Hallows – Part 2 (2011)
 The Ides of March (2011)
 Carnage (2011)
 My Week with Marilyn - [Marilyn's Theme] (2011)
 Extremely Loud and Incredibly Close (2012)
 The Spider's House (2012)
 Moonrise Kingdom (2012)
 A Therapy (2012) (short)
 Renoir (2012)
 Rust and Bone (2012)
 Argo (2012)
 Rise of the Guardians (2012)
 Zulu (2013)

Kjelder
Denne artikkelen bygger på «Alexandre Desplat» frå ,  den 20. juli 2012.  
 
 imdb

Bakgrunnsstoff 
 Offisiel nettstad

Franske filmmusikkomponistar
Grammy-vinnarar
Activision

Activision er ein amerikansk videospelutgjevar som er majoritetseigd av det franske konglomeratet Vivendi SA. Selskapet blei stifta 1. oktober 1979, og noverande administrerande direktør er Eric Hirshberg. Activision var også verdas fyrste uavhengige utviklar og distributør av videospel for spelkonsollar. Dei fyrste produkta var patronar for Atari 2600-spelkonsollen, utgjevne i juli 1980 for den amerikanske marknaden og i august 1981 for den internasjonale marknaden (Storbritannia). Activision er no ein av dei største tredjeparts-videospelutgjevarane i verda, også i 2007 for USA.

Kjende Activision-produkt
 Crash Bandicoot-serien
 Call of Duty-serien
 Marvel Videospel
 Spyro the Dragon-serien
 Tony Hawk-serien
 James Bond-serien
 Guitar Hero-serien
 Prototype-serien

Kjelder

Denne artikkelen bygger på «Activision» frå ,  den 20. juli 2012.  
 

Dataspelutviklarar
Skipingar i 1979
USA-amerikanske føretak
Atari

Atari er eit bedriftsnamn og merkenamn eigd av fleire einingar sidan byrjinga i 1972. Pr. 2012 er selskapet eigd av Atari Interactive, eit dotterselskap av den franske utgjevaren Atari, SA (ASA). Det opphavlege Atari, Inc. blei stifta i 1972 av Nolan Bushnell og Ted Dabney. Dei var ein pioner i arkadespel, heimespelkonsollar og heimedatamaskinar. Produkt som Pong og Atari 2600 bidrog til å definere pc-underhaldningsindustrien frå 1970 til midten av 1980-talet.

Atari Inc. vart i 1984 splitta og omgjort til Atari Games Inc.. Atarispela fekk rettane til å bruke logoen og merkenamnet med vedlagt tekst "Spel" på arkadespel, i tillegg til rettar til dei opphavlege arkade-maskinvareeigenskapane frå 1972-1984. Jack Tramiel sitt Tramel Technology Ltd. kjøpte etter tur Atari Consumer Electronics Division, som deretter fekk det nye namnet Atari Corporation. Atari Corporation blei slått saman med harddisk produsenten JT Storage (JTS) i 1996 og blei ein divisjon i selskapet.

Hasbro Interactive overtok alle Atari Corporation sine eigedommar frå JTS i 1998 og laga eit nytt dotterselskap; Atari Interactive. IESA kjøpte Hasbro Interactive i 2001 og omdøypte det til Infogrames Interactive. I 2003 skifta IESA namn til Atari Interactive i 2003.

Selskapet som i dag ber namnet Atari Inc. blei stifta i 1993 med namnet GT Interactive. IESA kjøpte 62% av kontrollerande eigarandel i GT Interactive i 1999, og omdøypte det til Infogrames, Inc. Etter overtakinga av Hasbro Interactive, Infogrames, Inc. publiserte IESA midlertidig Atari-merkevaretitlar for Infogrames Interactive. Infogrames Inc. fekk rettane til Atari, namn og logo frå Atari Interactive i 2003 og skifta namn til Atari Inc. Infogrames fullførte oppkjøpet av Atari, Inc. 11. oktober 2008, noko som gjer det til eit heileigd dotterselskap.

Kjelder

Denne artikkelen bygger på «Atari» frå ,  den 21. juli 2012.  
 

Skipingar i 1972
Dataspelutviklarar
Prinsesse Peach

Prinsesse Peach Toadstool er ein karakter i Super Mario-serien. Opphavleg vart prinsessa laga av Shigeru Miyamoto. Ho er den fiktive prinsessa av Mushroom Kingdom, som er under konstant åtak av Bowser. Ho spelar ofte rolla som jomfru i naud innanfor serien og er den største kvinnelege karakteren. Ho blir ofte framstilt som Marios kjærleik og har vore med i alle Mario-spela til i dag. Ho er hovudkarakteren i Super Princess Peach, der Peach reddar Mario.

Design og eigenskapar
Prinsesse Peach har langt, gyllenblondt hår, store katteaktige blå auge, er høg og har ein uskyldig figur. Ho dukka fyrst opp i Super Mario Brothers iført ein lang rosa nattkjole. I utgangspunktet hadde Peach ein lang rosa kjole. Nyare spel skildrar Peach som kledd for eit formelt ball, iført ein rosa ballkjole. Tilbehøyret hennar er rosa kjolesko, hvite kveldhansker, eit safirblått anheng, safirblå øyredobbar og ein gulltiara med safirar og rubinar.

Namn
I Japan har prinsessas namn alltid vore Peach. Ho var opphavleg kjend som prinsesse Toadstool (Prinsesse Flugesopp) i USA og andre vestlege land. I Super Mario RPG: Legend of the Seven Stars, gjekk ho tilbake til å bli kalla prinsesse Toadstool. Det var ikkje før utgjevinga av Super Mario 64 i 1996 at namnet Peach blei allment kjend utanfor Japan.

Personlegdom
Personlegdommen hennar er generelt snill og veloppdragen. I dei fleste spela er ho portrettert som usjølvisk, oppkvikkande og sjenerøs.

Kjelder
Denne artikkelen bygger på «Princess Peach» frå ,  den 21. juli 2012.  
 

Super Mario
Oppdikta prinsesser
Dataspelfigurar
Crash Bandicoot: The Wrath of Cortex

Crash Bandicoot: The Wrath of Cortex er eit plattformspel utgjeve av Universal Interactive Studios (Konami for Japan) og utvikla av Traveler's Tale for PlayStation 2, Xbox, og Nintendo GameCube-spelkonsollar. PlayStation 2-versjonen blei utgjeven i Nord-Amerika 29. oktober 2001, i Europa 23. november 2001 og i Japan 20. desember 2001. Xbox-versjonen blei sleppt ut i Nord-Amerika 15. april 2002, i Europa 26. april 2002 og i Japan 24. oktober 2002. Nintendo GameCube-versjonen kom ut i  Nord-Amerika 17. september 2002, i Europa 1. november 2002 og i Japan den 4. desember 2003. Det var også eitt av lanseringsspela til Xbox Originals-tenesta den 4. desember 2007.

Kjelder

Denne artikkelen bygger på «Crash Bandicoot: The Wrath of Cortex» frå ,  den 21. juli 2012.  

Xbox-spel
PlayStation 2-spel
Nintendo GameCube-spel
Dataspel frå 2001
Australdukkand

Australdukkand (Aythya australis) er ei lita til mellomstor dukkand i Aythya-slekta og er einaste dukkand som lever i Australia. Australdukkender er vanlege i søraustlege Australia, spesielt i Murray–Darlingbekkenet, men òg i det våtare landskapet nær kysten av Victoria. Dei er moderat nomadiske i normale år, men spreier seg mykje i høve til regnvêr og tørke. Monalege mengder av australender kan streife så langt unna som til Indonesia, Ny-Guinea, New Zealand, og andre øyar i Stillehavet, der dei kan halde seg ei tid, jamvel over ein hekkesesong.

Australdukkender er i gjennomsnitt 48 centimeter i kroppslengd og veg 900 gram. Begge kjønn er ganske einsarta sjokoladebrune på oversida, medraudbrune kroppssider, og noko kvitt på undersida, som ofte ikkje er synleg viss anda er i vatnet. I flukt er viser dei eit breitt kvitt band i bakkanten frå vengespissen til kroppen og nesten heile undersida av vengene er kvite. Hannfuglar har eit slåande kvitt auge, hoer har brunt auge.

Australdukkender føretrekker større innsjøar, sumpar og elver med djupt, stille vatn, men er ofte sett i mindre bekker, oversumde grassletter og grunne basseng. Som ein generell regel, unngår dei kystnære farvatn. Dei kjem sjeldan på land.
Til likskap med somme andre dukkender, søkjer australender føde ved å dukke djupt, og kan ofte vere nede så lenge som eit minutt om gongen. Dei et eit breitt spekter av små, vasslevande dyr, og supplerer dette med akvatiske plantar.

Populasjonen er ikkje truga.

Kjelder 
 Denne artikkelen byggjer på «Hardhead» frå , den 21. juli 2012

Referansar

Bakgrunnsstoff 

 Videoar, bilete og lydopptak av australdukkender hos Internet Bird Collection 

Andefamilien
Fuglar i Oseania
Maoridukkand

Maoridukkand (Aythya novaeseelandiae) er ei lita dukkand i Aythya-slekta som er endemisk til New Zealand og sjeldan, men spreidd over det meste av landet.

Hannfuglar verkar nesten svarte, men har raudbrunt på kroppssidene og brunfarge i buken, auga er gyllengule og nebbet er blått med svart spiss. Hoer er mørk brune ofte med eit vertikalt tynnt kvitt band ved nebbrota. I flukt viser begge kjønn eit breitt, kvitt band frå vengespissen langs baksida av vengen innover mot kroppen. Kroppslengda er ca. 40 centimeter og dei veg ca. 650 gram.

Typisk habitat er store og djupe innsjøar, men dei lever òg på småsjøar ved kysten. Dei dukkar til minst tre meters djupne, oftast i 15 til 20 sekund, men eit dukk kan i somme fall vare i over eit minutt. I grunne område kan dei dukke som ei grasand med stjerten opp i vêret. Føda er vegetabilsk, samt virvellause dyr slik som ferkvassniglar.

Egglegging skjer ofte frå slutten av oktober til desember. Kullet er typisk 8 egg som hoa rugar i ca. 30 dagar. Ungane er dunkledde ved klekking og straks i stand til å finne føde sjølve. 

Populasjonen er på 5000-10 000 individ og er trudd å vere aukande.

Kjelder 
 Barrie Heather og Hugh Robertson, The Field Guide to the Birds of New Zealand (revised edition)'', Viking, 2005

Referansar

Bakgrunnsstoff 

 Videoar, bilete og lydopptak av maoridukkender hos Internet Bird Collection

Andefamilien
Fuglar endemiske til New Zealand
Gyula Horn

Gyula Horn () var ein ungarsk politikar som var statsminister i Ungarn frå 15. juli 1994 til 6. juli 1998. Han representerte Det ungarske sosialistpartiet (Magyar Szocialista Párt, MSZP).

Ungarske politikarar
Statsministrar i Ungarn
Stripeand

Stripeand (Anas superciliosa) er ei mellomstor grasand i Anas-slekta som har leveområde frå Indonesia i vest, over Ny-Guinea, Australia, New Zealand og til øyar i sørvestre Stillehavet, like til Karolinane i Fransk Polynesia.

Stripeanda er mørk brun, med markerte mørke striper på eit bleikt hovud, nebbet er grått. I flukt viser begge kjønn eit grønt vengespegl, speculum. Kroppslengda er ca. 55 centimeter og hannar veg ca. 1100 gram, hofuglar 100 gram mindre.

Dei føretrekk habitat i små innsjøar og elvar med svak straum i skogsområde, i våtmarksområde, men skyr unna landbruksområde og område med menneske. Dei lever òg på relativt små og fjerne øyar slik som Chathamøyane og Snareøyane.

Føda er først og fremst frø som dei siler ut frå vatnet, dessutan anna akvatisk vegetasjon. Ungfuglar og hoer før egglegging et mykje animalsk føde som virvellause dyr, sniglar og larver. 

Egglegging skjer ofte frå slutten av august til slutten av desember. Kullet er typisk 10 egg som hoa rugar i ca. 27 dagar. Dei kan ha to kull i sesongen. Ungane er mørkt dunkledde ved klekking og flygedyktige etter ca. 60 dagar. 

Populasjonen er estimert til mellom 180 000-1,2 millionar individ. (2006) Han har minka mykje dei siste tiåra.

Kjelder 
 Barrie Heather og Hugh Robertson, The Field Guide to the Birds of New Zealand (revised edition)'', Viking, 2005

Referansar

Bakgrunnsstoff 

 Videoar, bilete og lydopptak av stripeender hos Internet Bird Collection

Andefamilien
Fuglar i Oseania
Fuglar i den orientalske regionen
Ariana Humlesnurr

Ariana Humlesnurr (1885-1899) var ei halvblods heks i Harry Potter-serien av J.K. Rowling. 

Ho var det yngste barnet og den einaste dottera til Kendra og Percival Humlesnurr. Brørne hennar var Aberforth og Albus Humlesnurr som båe var eldre enn Ariana. Då ho var seks år, såg nokre gompegutar Ariana øve på magi. Då Ariana ikkje kunne vise gutane trikset, gjekk dei til åtak på henne for å få henne til å slutte å gjere magien. Dette gav henne så sterke traume at dei magiske evnene hennar vart ustabile og ukontrollerbare. Faren tok til å gå til åtak på gutane, men blei fengsla i Azkaban for det. Mora og familien flytta til Gudriksdal og heldt Ariana gøymt frå dei andre innbyggjarane, av di mora visste at Ariana ville blitt teken til St. Mungos hospital dersom tilstanden hennar vart allment kjend. Under eit anfall då ho var fjorten år gamal, forårsaka Ariana ein magisk eksplosjon som drap mora hennar. Den eldre broren Albus blei då hennar føresette. Ariana døydde då ho tilfeldigvis blei treft av ei forbanning i ein trevegs-duell mellom brørne hennar og den svarte trollmannen Gellert Grindelwald, som var ven med Albus på den tida. Det var aldri kjend kven som gjorde trylleformelen som enda med Arianas dødsfall. Denne hendinga fekk ein stor innverknad på båe brørne sine liv.

Kjelder
 Engelsk wikipedia
 Harry Potter lexicon: Humlesnurr-familien
 Harry Potter og Dødstalismanene av J.K. Rowling. (Side 511-515, norsk utgåve, pocket)
Personar i Harry Potter-serien

en:Albus Dumbledore#Family
fr:Albus Dumbledore#Famille
Sigdskeiand

Sigdskeiand (Spatula rhynchotis, tidlegare Anas rhynchotis) er ei mellomstor grasand i Anas-slekta som har leveområde søraustlege Australia og på New Zealand. 

Sigdskeiender har eit karakteristisk stort, grått, spatelforma nebb. Som vanleg for Anas-endene viser dei kjønnsdimorfisme i fjørdrakt og fjørdrakta åt andriken endrar seg vesentleg mellom eklipsdrakta og praktdrakta. I praktdrakt syner han blågrått farga hovud, ei kvit vertikal stripe mot nebbrota, og gyldent auge. Brystet er lyst med mørkebrune flekker. Bakkanten av kroppsida har ein kvit flekk. Hannar i eklipsdrakta er bleikare og liknar hofuglar. Hoa er jamt brunspraklete med litt bleikare nebb. er mørk brun, med markerte mørke striper på eit bleikt hovud, nebbet er grått. I flukt viser begge kjønn eit grønt vengespegl, speculum, samt eit breit gråblått band på framvengen. Kroppslengda er gjennomsnittleg 49 centimeter og hannar veg ca. 650 gram, hofuglar litt mindre.

Dei føretrekk habitat i grunne innsjøar i låglandet og treffast òg i estuar.

Føda er først og fremst små, akvatiske plantar, og frø og dyreplankton som dei siler ut frå vatnet. Dei tar og store virvellause dyr som biller og ferskvasssniglar. 

Egglegging skjer frå oktober til januar. Kullet er typisk 11 egg som hoa rugar i ca. 25 dagar. Ungane er dunkledde i mørkebrunt ved klekking og flygedyktige etter ca. 50-60 dagar. 

Storleiken på populasjonen var estimert til ca. 150 000 individ på 1980-talet, og er rekna å vere stabil.

Kjelder 
 Barrie Heather og Hugh Robertson, The Field Guide to the Birds of New Zealand (revised edition)'', Viking, 2005

Referansar

Bakgrunnsstoff 

 Videoar, bilete og lydopptak av sigdskeiender hos Internet Bird Collection

Andefamilien
Fuglar i den australske regionen
Antonio Pettigrew

Antonio Pettigrew () var ein US-amerikansk friidrettsutøvar som spesialiserte seg på 400 m. Han vart verdsmeister på 400 meter under VM i friidrett 1991 i Tokyo. I same meisterskapen fekk han sølvmedalje på 4x400 meter stafett. Han var fødd i Macon i delstaten Georgia i USA.

Aktiv
Pettigrew vann den US-amerikanske studentmeisterskapen fire gongar dei åra han gjekk på høgskule i Raleigh i Nord-Carolina. Han deltok på nivå to sidan han ikkje hadde råd å delta på høgste nivå. I 1988 sprang han for fyrste gong under 46 sekundar på 400 m, med 45,36 som bestetid for sesongen. Sesongen etter slo han gjennom og presterte sterke 44,27 under eit stemne i Houston, noko som vart ståande som hans personlege rekord på distansen.

Etter ein mellomsesong i 1990, kom Pettigrew tilbake i 1991 og presterte 44,36 i New York. Han fekk plass på USA sitt 400 meter-lag til VM i friidrett 1991 i Barcelona. Der gjekk han heilt til topps med tida 44,57, fem hundredelar føre briten Roger Black og seks hundredelar framfor sin eigen landsmann, Danny Everett. På den øvsluttande øvinga, 4x400 m stafett, sprang han ankeretappen, men måtte sjå seg slått av Storbritanninas ankermann Kriss Akabusi med 0,04 sekundar.

Pettigrew presterte gode tider både i 1993 og 1994, og gjorde det godt i enkelte internasjonale tevlingar. Sidan trappa han ned satstinga på friidrett, før han kom tilbake på USA sitt stafettlag på 4x400 m under VM i friidrett 1997 i Athen. Her sprang han andreetappen for USA som kom i mål på bestetida 2.56,47. Laget var tildelt gullmedaljane, slik som då USA med Pettigrew på laget vart verdsmeister i same øvinga i 1999, olympiske meistrar i 2000 og atter verdsmeistrar i 2001.

Etter Pettigrew i mai 2008 innrømma doping gjennom bruk av EPO og veksthormonar , vart USA fråtekne alle desse sigrane frå 1997-2001, endå om det internasjonale friidrettsforbundet ikkje hadde reglar for i ettertid å gå til eit slikt steg.

10. august 2010 vart Pettigrew funnen død i bilen sin i Chatham County i Nord-Carolina. Obduksjonsrapporten konkluderte med at han døydde av ein overdose difenhydramin. Pettigrew arbeidde som assistenttrenar ved 'University of North Carolina' då han døydde.

Notar

Bakgrunnsstoff
 Profil på Sports Reference

Kjelder
Denne artikkelen bygger på «Antonio Pettigrew» frå ,  den 21. juli 2012.  
 

Mellomdistanseløparar frå USA
Olympiske meistrar for USA
Deltakarar under sommar-OL 2000
Folk frå Georgia
Folk frå Nord-Carolina
Glenn Davis

Glenn Ashby Davis () frå Follansbee i Vest-Virginia i USA, var ein USA-amerikansk friidrettsutøvar som spesialistere seg på 400 m hekk. Han vann til saman tre gullmedaljar under sommar-OL 1956 i Melbourne og sommar-OL 1960 i Roma. Frå 1950 var han for det meste busett i Barberton i delstaten Ohio, der han også døydde.

Aktiv
Under uttaket til sommar-OL i 1956 sette Davis verdsrekord på 400 meter hekk med tida 49,5, og vart dermed den fyrste som sprang distansen på under 50 sekundar. I olympiaden i Melbourne, seint i 1956, levde han opp til favorittstempelet og tok gull på 400 meter hekk med tida 50,1, sju tidelar føre landsmannen Silas Southern som hadde imponert i semifinalane med tida 50,1 og heatsiger over Davis.

I 1958 forbetra Davis sin eigen verdsrekord til 49,2 sekundar under ei tevling på Nepstadion i Budapest. Same sesongen imponerte han med å springe 100 meter på 10,3, verdsrekorden var då 10,1, og 400 meter flatt på 45,5, noko som plasserte han på andreplassen på rekordlista over 400-meterløparar.

Fire år etter triumfen i Melbourne tok Davis nytt OL-gull under Roma-OL, då på tida 49,3. Under leikane avslutta han si tid som friidrettutøvar med å springe tredjeetappen på USAs vinnarlag på 4x400 m stafett, saman med Jack Yerman, Earl Young og Otis Davis.

I 1960 og -61 spela Glenn Davis i to sesongar amerikansk fotball for Detroit Lions. Etter nokre år som trenar for universitetslag, slo han seg ned i heimbyen Barberton, der han var lærar og trenar.

OL-medaljar
1956  Melbourne -  Gull 400 meter hekk 
1960  Roma -  Gull 400 meter hekk 
1960  Roma -  Gull 4 x 400 meter stafett

Bakgrunnsstoff
Om Davis i Washington Post

Kjelder
Friidrott 61, Hälsingborg, 1961
Denne artikkelen bygger på «Glenn Davis (athlete)» frå ,  den 21. juli 2012.  
 

Friidrettsutøvarar frå USA
Hekkeløparar frå USA
Olympiske meistrar for USA
Medaljevinnarar under sommar-OL 1956
USA-amerikanske deltakarar under sommar-OL 1956
Friidrettsutøvarar under sommar-OL 1956
Medaljevinnarar under sommar-OL 1960
USA-amerikanske deltakarar under sommar-OL 1960
Friidrettsutøvarar under sommar-OL 1960
Folk frå Vest-Virginia
Folk frå Ohio
Laurent Fignon

Laurent Fignon () var ein fransk syklist frå Paris. Han vann Tour de France to gongar, 1983 og 1984, og Giro d'Italia i 1989. I juni 2009 vart det kjent han var kreftsjuk, og han fortalde at han hadde brukt kortison og amfetamin i si tid som syklist.

Notar

Bakgrunnsstoff

Kjelder
Denne artikkelen bygger på «Laurent Fignon» frå ,  den 21. juli 2012.  
 

Franske syklistar
Tour de France